ATR 42
ATR 42 (orlaivio tipo kodas: IATA: AT43, AT45, AT46, ICAO: AT4, AT5, ATR, AT6) – bendros Prancūzijos ir Italijos įmonės ATR (pranc. Avions de transport régional, it. Aerei da Trasporto Regionale) 1984 m. pradėtas gaminti keleivinis dvimotoris siaurafiuzeliažis turbosraigtinis lėktuvas, skirtas trumpo nuotolio (regioniniams) maršrutams. ATR 42 tapo pagrindu prailgintai modifikacijai ATR 72, pradėtai gaminti 1989 m. XXI a. antrojo dešimtmečio viduryje įmonė kūrė planus dėl dar ilgesnio – 90 vietų orlaivio kūrimo ATR 42 pagrindu.